Diari Oficial de la Generalitat Valenciana


Sumari del DOGV 5790, del 23-06-2008 (2008/7763)

RESOLUCIÓ de 18 de juny de 2008, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la que es dicten instruccions per a l'autorització i l'accés als Programes de Qualificació Professional Inicial en centres públics, per al curs 2008/2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5790

Data del DOGV
:   23-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/7763


Data del document
:   18-06-2008

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * ensenyament professional
    * centre d'ensenyament
    * ensenyament públic
    * legislació
    * reforma de l'ensenyament
    * política educativa
    * ensenyament secundari
    * legislació escolar

RESOLUCIÓ de 18 de juny de 2008, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la que es dicten instruccions per a l'autorització i l'accés als Programes de Qualificació Professional Inicial en centres públics, per al curs 2008/2009. [2008/7763]
Llei Orgànica d'Educació 2/2006, de 3 de maig, establix en els apartats 1 i 6 de l'article 30 que correspon a les administracions educatives organitzar i regular els programes de qualificació professional inicial.
El Reial Decret 1631/2006, de 29 de desembre, pel que s'establixen les ensenyances mínimes corresponents a l'Educació Secundària Obligatòria, completa allò que s'ha indicat en la LOE en relació amb els programes de qualificació professional inicial i assenyala en l'article 14 que tenen com a finalitat afavorir la inserció social, educativa i laboral dels seus destinataris.
El Decret 112/2007, de 20 de juliol, pel qual s'establix el currículum de l'Educació Secundària Obligatòria en la Comunitat Valenciana indica en l'article 14.1 que la conselleria competent en matèria d'educació organitzarà i regularà els programes de qualificació professional inicial i establirà els procediments i criteris d'avaluació, promoció i obtenció del títol de Graduat en Educació Secundària Obligatòria, d'acord amb el que establix respecte d'això en l'article 30 de la Llei Orgànica d'Educació 2/2006 de 3 de maig, i en el 14.2 assenyala que els programes de qualificació professional inicial hauran de respondre a un perfil professional expressat a través de la competència general, les competències personals, socials i professionals, i la relació de qualificacions professionals i, si és el cas, unitats de competència de Nivell 1 del Catàleg Nacional de Qualificacions Professionals incloses en el programa.
Així, doncs, en virtut del que exposa i d'acord amb la disposició transitòria primera de l'orde de la conselleria d'Educació de 19 de maig de 2008 per la que es regulen els programes de qualificació professional en la Comunitat Valenciana, resolc:
Primer. Objecte
1. L'objecte de la present resolució és dictar instruccions perquè els centres públics puguen sol·licitar la implantació/autorització de programes de qualificació professional inicial de les modalitats d'Aules, Aules Polivalents, Tallers, Tallers Polivalents i programes de qualificació professional inicial Especial, segons siga procedent
2. La present resolució és aplicable, durant el curs 2008/2009, als Instituts d'Educació Secundària, Seccions d'Educació Secundària Obligatòria, Instituts de Formació Professional Superior, als Centres Integrats Públics de Formació Professional i Centres d'Educació Especial
Segon. Aules de Qualificació Professional Inicial
1. Podrà sol·licitar-se la implantació del primer nivell de la modalitat d'Aules de Qualificació Professional Inicial o del primer curs de la modalitat d'Aules Polivalents durant el curs 2008/2009 per part d'aquells centres públics d'Educació Secundària Obligatòria que, actualment, tinguen implantades/autoritzades ensenyances de la família professional a la qualificació o qualificacions que es desitgen impartir, o bé disposen de les instal·lacions i equipament suficients per al desenrotllament de les mateixes.
2. Podrà beneficiar-se d'esta modalitat l'alumnat escolaritzat en Educació Secundària Obligatòria en el curs acadèmic anterior al del començament del programa l'edat del qual estiga compresa entre els 15 i 17 anys complits fins al 31 de desembre de l'any d'inici del programa, atenent a allò que s'ha indicat en l'article 4 punt 2 de l'orde de la conselleria d'Educació de 19 de maig de 2008, per la que es regulen els programes de qualificació professional inicial en la Comunitat Valenciana.
3. La incorporació de l'alumnat a esta modalitat es farà d'acord amb el que establix respecte d'això en els articles 4, 6, 9 i 10 de l'esmentada orde.
Tercer. Tallers de Qualificació Professional Inicial
1. Les modalitats de Tallers i Tallers Polivalents de Qualificació Professional Inicial podran implantar-se durant el curs 2008/2009 en aquells centres públics d'Educació Secundària Obligatòria, específics i integrats de Formació Professional que ho sol·liciten i que, actualment, tinguen implantades/autoritzades ensenyances de la família o famílies professionals corresponents a la qualificació o qualificacions que es desitgen impartir, o bé disposen de les instal·lacions i equipament suficients per al desenrotllament de les mateixes.
2. Podran beneficiar-se d'esta modalitat jóvens entre els 16 i 21 anys d'edat, complits fins al 31 de desembre de l'any d'inici del programa.
3. La incorporació de l'alumnat a esta modalitat es farà d'acord amb el que establix respecte d'això en els articles 4, 7, 9 i 10 de l'orde de 19 de maig de 2008.
Quart. Programes de Qualificació Professional Inicial Especial
1. La modalitat de Programes de Qualificació Professional Inicial Especial podrà implantar-se durant el curs 2008/2009 en aquells centres públics d'Educació Secundària Obligatòria i Específics d'Educació Especial que ho sol·liciten i que, actualment, tinguen implantades/autoritzades ensenyances de la família professional corresponent a la qualificació o qualificacions que es desitgen impartir, o bé disposen de les instal·lacions i equipament suficients per al desenrotllament de les mateixes.
2. Podrà beneficiar-se d'esta modalitat l'alumnat, l'edat del qual estiga compresa entre els 16 i els 21 anys, complits fins al 31 de desembre de l'any d'inici del programa, amb necessitats educatives especials permanents per patir discapacitats físiques i/o psíquiques o sensorials, o tindre trastorns conductuals o de personalitat, que haja completat els deu anys d'escolarització bàsica, tant en centres ordinaris com en centres específics d'Educació Especial, amb un nivell d'autonomia personal i social que li permeta, a través de la realització d'esta acció formativa, accedir i mantindre un lloc de treball
3. La incorporació de l'alumnat a esta modalitat es farà d'acord amb el que establix respecte d'això en els articles 4, 8 i 10 de l'orde de la conselleria d'Educació de 19 de maig de 2008.
Quint. Sol·licitud d'autorització.
1. Aquells centres públics interessats a implantar programes de qualificació professional inicial en qualsevol de les modalitats anteriorment indicades, hauran de presentar en la Direcció Territorial d'Educació corresponent la sol·licitud a este efecte (annex I), acompanyada del projecte socioeducatiu (annex II), en dos exemplars, sobre el programa que pretenguen impartir, d'acord amb l'article 16 punt 1 de l'orde de la conselleria d'Educació de 19 de maig de 2008, i en el que s'arrepleguen els aspectes següents:
a) Modalitat i denominació del programa obtinguda esta del catàleg de qualificacions de nivell 1 que figura en la pàgina web de la conselleria d'Educació.
b) Justificació i necessitat del programa.
c) Disseny curricular del programa d'acord amb el que establix respecte d'això en els articles 11, 12 i 13 de l'orde de la conselleria d'Educació de 19 de maig de 2008, en el que es relacionaran tots els mòduls integrants del mateix així com l'horari setmanal.
d) Relació de l'alumnat previst per al programa.
e) Dades i indicadors sobre la relació del centre amb l'entorn empresarial, relatiu a la o les qualificacions professionals del programa.
f) Mitjans humans, a l'efecte de les quals s'indicarà el professorat disponible en el centre per a la impartició del currículum corresponent, suport tutorial i orientació professional.
g) Mitjans materials. Justificació de l'existència d'instal·lacions suficients.
h) Experiència en accions formatives semblants.
i) Aprovació del Consell Escolar.
j) Altres que es considere oportú indicar.
2. Els criteris per a dissenyar el currículum professional d'un programa de qualificació professional inicial seran els següents:
a) El currículum professional d'un programa de qualificació professional inicial, en qualsevol de les seues modalitats, estarà format pels mòduls específics referits a les unitats de competència corresponents a qualificacions de nivell 1 del Catàleg Nacional de Qualificacions Professionals.
b) Cada programa podrà incloure mòduls específics corresponents a una o més qualificacions professionals, però en tot cas haurà de possibilitar l'obtenció d'una qualificació completa de nivell 1.
c) Igualment podran incloure's en un programa, a més d'una qualificació completa de nivell 1, mòduls específics complementaris per a millorar així la formació i l'empleabilitat de l'alumnat del programa, afegint, per a això, mòduls d'una altra qualificació de nivell 1 de la mateixa família professional del programa o de família o famílies diferents dels del programa.
d) La denominació del programa haurà de correspondre's amb la de la qualificació completa que ho integre. En el cas de ser dos o més les qualificacions integrants del programa, la denominació del «perfil» resultant l'efectuarà l'administració educativa per mitjà de la mateixa resolució d'autorització del programa.
3. Els centres promotors dels programes de qualificació professional inicial hauran d'elaborar, posteriorment, una programació general segons s'establix en l'article 16, punts 2 i 3 de l'orde de la conselleria d'Educació de 19 de maig de 2008, que formarà part de la PGA del centre així com, la seua avaluació, de la Memòria Anual del mateix.
4. Sense perjuí del que disposen els apartats anteriors, la conselleria d'Educació podrà implantar programes de qualificació professional de les modalitats de la seua competència en aquells Instituts d'Educació Secundària, Seccions d'Educació Secundària Obligatòria, Instituts de Formació Professional Superior, Centres Integrats Públics de Formació Professional i Centres d'Educació Especial que es determine, amb un informe previ del Servici d'Inspecció Educativa de la Direcció Territorial que corresponga, permetent a l'alumnat disposar d'esta oferta en l'àmbit territorial en què va estar escolaritzat.
Sext. Terminis.
1. Els centres interessats presentaran la sol·licitud i el projecte socioeducatiu assenyalats en l'apartat anterior abans del 30 de juny de 2008 en el registre d'entrada dels Servicis centrals de la conselleria d'Educació.
2. El Servici d'Inspecció Educativa valorarà els apartats del Projecte Socioeducatiu de cada una de les sol·licituds segons model que figura en l'annex III a esta resolució, emetent després un informe en què proposarà a la Direcció General d'Avaluació, Innovació i Qualitat Educativa i de la Formació Professional, l'oferta de programes de qualificació professional recomanada per modalitats i per províncies.
3. La Direcció General d'Avaluació, Innovació i Qualitat Educativa i de la Formació Professional i la Direcció General d'Ordenació i Centres Docents, resoldran conjuntament fins al 10 de juliol de 2008.
Sèptim. Gasto
Els centres públics autoritzats rebran, en concepte de posada en funcionament i activitats derivades del programa de qualificació professional inicial, un increment en la seua partida pressupostària de gastos de funcionament de fins a un màxim de 3000 euros a càrrec del pressupost del capítol II del programa 421.50, corresponent a la Direcció General d'Avaluació, Innovació i Qualitat Educativa i de la Formació Professional, que haurà de destinar-se en la seua totalitat a sufragar els gastos ocasionats pel programa.
Octau. Instruccions de funcionament i seguiment
1. A l'empara del que establix la disposició final primera de l'orde de la conselleria d'Educació de 19 de maig de 2008 es dictaran instruccions que regulen el funcionament i organització dels programes de qualificació professional inicial en Instituts d'Educació Secundària, Seccions d'Educació Secundària Obligatòria, Instituts de Formació Professional Superior, Centres Integrats Públics de Formació Professional i Centres d'Educació Especial.
2. El servici d'Inspecció de les respectives direccions territorials d'Educació, realitzarà el seguiment d'estos programes i elaborarà un informe i proposta de millora de cada un d'ells al finalitzar el curs. El dit informe serà remés a la Direcció General d'Avaluació, Innovació i Qualitat Educativa i de la Formació Professional.
Nové. Incorporació i matrícula
1. El procés d'admissió en la convocatòria ordinària finalitzarà abans del 31 de juliol previ compliment dels tràmits següents:
L'ompliment de les sol·licituds i entrega de les mateixes en el centre es realitzarà entre l'11 de juliol i el 17 de juliol.
Les llistes provisionals d'admesos es publicaran el 21 de juliol en els respectius centres i les definitives el 28 de juliol.
La matrícula es realitzarà a partir del 29 de juliol fins al 31 de juliol.
2. El procés d'admissió en la convocatòria extraordinària de setembre s'ajustarà als terminis establits per a l'Educació Secundària.
3. L'alumnat que desitge accedir voluntàriament a estes ensenyances omplirà la sol·licitud que figura com a annex IV d'esta resolució.
4. A la sol·licitud de plaça s'adjuntarà la documentació següent:
- Avaluació acadèmica (annex V)
- Acceptació i compromís familiar i de l'alumne (annex VI)
- Comunicació a la família (annex VII)
- Proposta de la direcció del centre docent (annex VIII)
- Informe relatiu a l'alumnat desescolaritzat (annex IX)
Desé. Prioritat en l'accés
Si existixen més sol·licituds d'incorporació que reunisquen els requisits exigits que places disponibles, l'accés es produirà, en funció del programa a què es pretén accedir, segons el següent orde de prioritat.
a) En Aules de qualificació professional inicial i Aules Polivalents:
1. Alumnat proposat per l'equip educatiu, de 16 o més anys d'edat i que estiguera matriculat en el propi centre en el curs anterior.
2. Alumnat que ho sol·licite voluntàriament, de 16 o més anys d'edat i que estiguera matriculat en el propi centre en el curs anterior.
3. Alumnat que reunint els requisits establits en l'article sext, punt 6, de l'orde de la conselleria d'Educació de 19 de maig 2008, tinga 15 anys d'edat i estiguera matriculat en el propi centre en el curs anterior.
4. Alumnat procedent d'altres centres docents ubicats en l'àrea d'influència del centre receptor de 16 o més anys d'edat proposat per l'equip educatiu corresponent.
5. Alumnat procedent d'altres centres docents ubicats en l'àrea d'influència del centre receptor de 16 o més anys d'edat que ho sol·licite voluntàriament.
6. Alumnat que reunint els requisits establits en l'article 6, punt 6, de l'orde de la conselleria d'Educació de 19 de maig de 2008, tinga 15 anys d'edat i procedisca d'altres centres de l'àrea d'influència del centre receptor.
7. Alumnat procedent d'altres centres docents no ubicats en l'àrea d'influència del centre receptor de 16 o més anys d'edat proposat per l'equip educatiu corresponent.
8. Alumnat procedent d'altres centres docents no ubicats en l'àrea d'influència del centre receptor de 16 o més anys d'edat que ho sol·licite voluntàriament.
9. Alumnat que reunint els requisits establits en l'article 6, punt 6, de l'orde de la conselleria d'Educació de 19 de maig de 2008, tinga 15 anys d'edat i procedisca d'altres centres que no pertanguen a l'àrea d'influència del centre receptor.
10. Alumnat desescolaritzat de 16 o més anys d'edat.
b) En Tallers, Tallers Polivalents i Programes de Qualificació Professional Inicial Especial l'orde de prioritat serà el mateix que l'establit per a les Aules de Qualificació Professional Inicial i Aules Polivalents excepte allò que s'ha indicat per als alumnes de 15 anys d'edat, per als que no és aplicable les modalitats de Tallers, Tallers Polivalents i Programes de Qualificació Professional Inicial.
1. Els desempats dins de cada un dels grups de prioritat es resoldran per mitjà de sorteig públic per l'òrgan competent en matèria de matriculació.
2. Es garantirà l'accés de l'alumnat procedent del programa experimental per a la prevenció de l'abandó escolar prematur i la integració socioeducativa de l'alumnat amb necessitats específiques d'adaptació (Resolució de 8 de gener de 2008 de la Direcció General d'Avaluació, Innovació i Qualitat Educativa i de la Formació Professional), siga quin siga el centre de procedència. La dita garantia operarà en primer terme en el seu propi centre en el supòsit d'existir programa de qualificació professional inicial i, successivament, en l'àrea d'influència i fora d'ella. Si fóra necessari i amb caràcter extraordinari, el dit accés es garantirà per mitjà de l'augment de ràtio.
Onzé. Recursos
Contra la present resolució, que no esgota la via administrativa, els interessats podran interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 18 de juny de 2008. La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.